

1. sz. melléklet – További adatfeldolgozók


A személyes adatok feldolgozásához az adatfeldolgozó az alábbi adatfeldolgozókat, mint alvállalkozókat veszi igénybe: 

	Jóváhagyott további adatfeldolgozó [A társaság nevét, cégjegyzékszámát (nyilvántartási számát), címét, elérhetőségeit kell feltüntetni]
	Az adatkezelés köre és célja
	Személyes adatok kategóriái
	Az adatkezelés (és tárolás) helye (pl. ország/állam)

	További adatfeldolgozót jelenleg a társaság nem vesz igénybe
	----------------------------
	-------------------------------
	[bookmark: _GoBack]---------------------------------




Minden egyes, újonnan igénybe venni kívánt további adatfeldolgozó esetén az Adatfeldolgozó értesíti az Adatkezelőt. 











































2. sz. melléklet - Biztonsági intézkedések 

Igénybe vett személyek, munkavállalók

Az Adatfeldolgozó olyan folyamatokat alakít ki, amellyel tájékoztatja és oktatja az összes érintett személyt (munkatársat) az adatkezelésnek a Fő szerződés, valamint az adatfeldolgozásra vonatkozó szerződés, illetve, az Adatkezelői utasításoknak megfelelő feltételeiről, az általános biztonságról, valamint az Adatkezelő és a (Fő) szerződés konkrét biztonsági követelményekről. Emellett, az Adatfeldolgozó biztosítja, hogy az összes munkatársa, érdekében eljáró személy megkapja a szervezeten belül betöltött szerepkörével kapcsolatos biztonsági elvárásokat rögzítő iránymutatásokat.
 
[bookmark: _Ref225048535]Az Adatfeldolgozónak megfelelő eljárást alakított ki a munkatársai munkaviszonyának, egyéb személyek megbízásának az esetleges megszűnése, valamint, az előírások (biztonsági intézkedések) megszegése esetére minden olyan személy esetében, aki a (Fő) Szerződés szerinti személyes adatokhoz hozzáférhet. 

Ez kiterjed az alábbiakra:
• az érintett személy vonatkozásában az összes rendszerelérési jogosultság visszavonása;
• az érintett személy felhasználói fiókjának letiltása, és az Adatkezelő kezelésében lévő személyes adatok feldolgozásához használt mobileszközeinek törlése;
•	az Adatkezelő kezelésében lévő személyes adatok feldolgozásához használt informatikai eszközök (pl. laptop) visszavétele;
• az érintett személy fizikai belépési jogosultságának visszavonása;
• a személyazonosító beléptető kártya, kód, hash kód, stb. visszavétele és megsemmisítése
• az összes fizikai és logikai hozzáférési jogosultság visszavonása minden olyan információhoz vagy funkcióhoz, amely bármilyen elképzelhető módon releváns az adatfeldolgozási (kezelési) tevékenység szempontjából.


[bookmark: _Toc439834614]Fizikai és környezeti biztonság
Az Adatfeldolgozó a személyes adatok őrzése céljából alkalmazott fizikai biztonságot teljeskörűen biztosítja. Az adatkezelő erre irányuló kérelmére a megtett biztonsági intézkedések dokumentumait bemutatja. 
Az Adatfeldolgozó biztosítja, hogy a fizikai biztonsági előírásai minden olyan területen érvényesüljenek, ahol az Adatfeldolgozó az Adatkezelő adatait tárolja. 
Továbbá minden szervert, tárhelyet vagy routert és egyéb hálózati vagy számítástechnikai berendezést, amely révén az Adatkezelő kezelésében lévő személyes adatokat tárolják, és célja szerint nem igényel folyamatos végfelhasználói használatot, olyan megoldásokkal biztosított létesítményekben kell elhelyezni, amelyek legalább az Adatkezelő fizikai biztonsági intézkedéseinek megfelelő fizikai biztonságot nyújtanak.

A fentiek során az Adatfeldolgozó minden esetben figyelembe veszi a tudomány és technológia állását, az adatkezelés jellegét, hatókörét, körülményeit és céljait, valamint a természetes személyek jogait és szabadságait fenyegető kockázatok változó valószínűségét és súlyosságát. Emellett, a biztonság megfelelő szintjének megállapítása során tekintettel van az adatkezelés jelentette kockázatokra, így kiemelten a továbbított, tárolt vagy más módon kezelt személyes adatok véletlen vagy jogellenes megsemmisítése, elvesztése, megváltoztatása és jogosulatlan közlése, továbbá az azokhoz való jogosulatlan hozzáférés jelentette kockázatra. 

[bookmark: _Ref239239116][bookmark: _Toc439834616]Berendezésekkel, hálózattal és adathordozókkal kapcsolatos biztonság 
Az Adatfeldolgozó megfelelő és időszerű biztonsági intézkedések alkalmazásával kellő szintű biztonságot alakított ki, és a Fő szerződés teljes időtartama alatt fenntartja azt. 
A használaton kívüli és elveszett eszközök esetén is biztosítani kell az adatok védelmét, adott esetben titkosítási technológia használatával.
Az Adatkezelő a személyes adatokat kizárólag elektronikus formában adhatja át az Adatfeldolgozó részére. Az Adatkezelő köteles legalább 5 karekterrel zárolt (titkosított) excel formátumban megküldeni az Adatfeldolgozó részére, aki azt ugyanezen kóddal zárolva(titkosítva)  küldi vissza a részére. Az Adatkezelő a kódot az adatoktól elkülönítve, biztonságos módon köteles az Adatfeldolgozóhoz eljuttatni. 

A feladatok elkülönítése
Az Adatfeldolgozó a személyes adatok feldolgozásával és kezelésével kapcsolatos feladatok személyekhez rendelése során kötelezően érvényesíteni kell a feladatok szigorú elkülönítését.
A hozzáférési jogokat, jogosultságokat és tevékenységeket kezelő, kiosztó vagy felügyelő bármely rendszerben a felelősségi és feladatkörök személyekhez rendelése úgy történik, hogy egyetlen személynek sincs lehetősége a saját hozzáférési jogai befolyásolására – bővítésére - . A személyes adatokhoz történő hozzáférés minimálisra szorítása érdekében a legkisebb körű hozzáférés és legkevesebb jogosultság elveit alkalmazza az Adatfeldolgozó.

Változáskezelés
Az Adatfeldolgozó gondoskodik változtatási naplók létrehozásáról és későbbi rendelkezésre állásáról. A változtatási naplók tartalmazzák a nyomonkövethetőség céljából szükséges információkat. A naplókból kiolvasható minimálisan a felhasználó-, dátum-, időpont-azonosító, és a kulcsfontosságú események adatai. 

Az adatvédelmi incidensek kezelése
[bookmark: _Ref239489050][bookmark: _Ref260246613][bookmark: _Ref260246743]Az Adatfeldolgozó indokolatlan késedelem nélkül minden ésszerű lépést megtesz, és minden indokolt intézkedést bevezet annak érdekében, hogy minimalizálja az adatvédelmi incidensek miatti negatív hatásokat. Az Adatfeldolgozó indokolatlan késedelem nélkül közöl az Adatkezelővel minden olyan információt, amely befolyásolhatja az Adatkezelő képességét a személyes adatok titkosságának és épségének fenntartására.


Kapcsolattartás
Amennyiben a felek a Fő Szerződésükben másként nem rendelkeznek, az ott megjelölt kapcsolattartó személyek az adatkezelési kérdésekben is illetékesek.







